section_heading: Životopis
paragraph_text: Niz uspjeha imao je i u međunarodnim natjecanjima kao višestruki reprezentativac Jugoslavije. Godine 1967. u Mađarskoj bio je treći u borbi za Nagradu Budimpešte i trinaesti u utrci za Svjetsko prvenstvo (SP) i Veliku nagradu SSSR u Bjelgorodu. Godine 1968. bio je treći na prvenstvu Balkana, 1970. godine peti u Kupu Karavanki, 1973. godine jedanaesti u utrci za SP i Veliku nagradu Jugoslavije u Mariboru. Godine 1974. u Karlovcu na stazi na Dubovcu održana je utrka za SP, a među 36 vozača iz 15 zemalja Europe i Amerike Leno Šoštarić dobio je pokal Sportskih novosti kao najuspješniji Jugoslaven.